hu pl hu hu hu hu hu pl hu hu hu hu hu hu hu de hu hu hu hu hu hu pl hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu fr ru hu hu en de de ru hu sk hu sk hu hu hu hu hu hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz fr pl hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. augusztus 30. 3 változtatás vár ellenőrzésre.
Ugrás a navigációhoz Ugrás a kereséshez
Hivatalba lépés: 2006. május 16.
A Magyar Demokrata Fórum elnöke
1996. március 2. – 1999. január 30.
1949. október 30. (72 éves)
Juhász Gyula Tanárképző Főiskola (–1975)
A Wikimédia Commons tartalmaz Lezsák Sándor témájú médiaállományokat.
Lezsák Sándor István (Kispest, 1949. október 30. –) József Attila-díjas magyar költő, tanár, politikus, a Magyar Demokrata Fórum egyik alapítója. A Nemzeti Fórum Egyesület elnöke. 2006-tól – negyedik ciklusban – az Országgyűlés egyik fideszes alelnöke.
1968-ban, a Madách Imre Gimnáziumban érettségizett, utána kocsikísérő rakodómunkás volt, majd az Országos Széchényi Könyvtárban könyvtári segédmunkatárs. 1969-ben a lakitelek-szikrai tanyasi iskola képesítés nélküli tanítója lett. 1971-ben felvették a szegedi Juhász Gyula Tanárképző Főiskola magyar-történelem szakára levelező tagozaton, ahol 1975-ben diplomázott. Egy évvel előtte elment a tanyasi iskolából és a lakiteleki általános iskola tanára lett.
1969 és 1985 között a helyi művelődési ház színjátszó csoportjának vezetője, az Antológia c. est megtartása után elbocsátották ebből az állásából.[1]
A Lakiteleki Népfőiskola alapítója. 2004 óta a Mindszenty Társaság ügyvezető elnöke.
A politika iránti érdeklődése korán elkezdődött. Első komolyabb aktivitása 1986-ban volt, amikor aláírta a kelet-európai másként gondolkodók felhívását.
1987. szeptember 27-én háza kertjében (lakiteleki sátor) alakult meg a Lakiteleki találkozók után mozgalomként a Magyar Demokrata Fórum. 1988-ban ennek elnökségi tagjává választották, amit a szervezet párttá alakulása után 2004-es kizárásáig meg is tartott. Ezalatt több ízben a párt alelnöke is. 1993 és 1994 között a párt ügyvezető elnöke.
1996-ban, a párt X. országos gyűlésén megválasztották az MDF elnökévé Szabó Iván ellenében, aki az új pártvezetés irányvonalával nem értett egyet és több párttársával megalakította a később az MDF-be visszaolvadt MDNP-t.
Az 1998-as sikertelen országgyűlési választásokat követő országos gyűlésen már nem indult, ekkor Dávid Ibolya lett a párt új elnöke.
Az Országgyűlésbe 1994-ben jutott be pártja Bács-Kiskun megyei listájáról. 1996-tól a ciklus végéig frakcióvezető-helyettes. 1998-tól egyéni képviselő (Bács-Kiskun megye 3. vk.). 1998 és 2002 között az oktatási és tudományos bizottság elnöke, 2002 és 2006 között a Bács-Kiskun Megyei Közgyűlés tagja volt.
2004-ben a Dávid Ibolya pártelnök politikáját kritizálók megalakították Lezsák vezetésével az ún. Lakitelek-munkacsoportot. Lezsákot emiatt november 8-án kizárták a pártból, három nappal később pedig a parlamenti frakcióból is. Ekkor a munkacsoport tagjaival megalakították a Nemzeti Fórum nevű szervezetet, melyik 2006-ban együttműködési megállapodást kötött a Fidesszel. A ciklus végéig független képviselőként dolgozott tovább.
A 2006-os választásokon a Fidesz-KDNP színeiben indult, ahol első fordulóban megnyerte választókerületét. Ugyanebben az évben megválasztották az Országgyűlés egyik alelnökévé. A 2010-es választásokon ismét megnyerte választókerületét. A választások után beválasztották a nemzetbiztonsági bizottságba tagnak, illetve ismét megválasztották az Országgyűlés egyik alelnökévé, valamint a Fidesz-frakció egyik frakcióvezető-helyettesévé. 2014-ben a Bács-Kiskun megyei 4. sz. országgyűlési egyéni választókerület képviselője lett. 2018-ban a a Bács-Kiskun megyei 4. sz. országgyűlési egyéni választókerület képviselőjeként újraválasztották.
Nős, felesége: Sütő Gabriella, gyógyszerész-asszisztens, majd az MDF lakiteleki irodájának vezetője. Gyermekeik: Levente (1973), Gabriella (1974), Anna (1977).
1979-ben a Fiatal Írók találkozóján Zalán Tiborral (Bahget Iskander felvétele)
Fekete felhő, teafű (1988)
Társai elmentek Megváltót nézni (2015)
Misi, a puska és a lódenkabát (2018)
Nyolcvan vödör levegő (1988)
Szörényi Levente – Atilla – Isten kardja (1993)
Iskola a po­litikában (2007)
Himnusz kívülről, belülről (2012, Spangel Péter interjúkötete)
A rozsdás kések ellenében (2018)
Száz évre dall (2016, Énekmondó Együttes)
Színitanoda (2016, Létai Márton rajzaival)
Atilla fia, Csaba királyfi (2017)
Szavak piacán Négy fiatal költő Hideg Antal, Szilágyi Zoltán, Lezsák Sándor, Virágh József versei; szerk. Hatvani Dániel; Bács-Kiskun Megyei Tanács, Kecskemét 1981 (Forrás könyvek)
Békebeli éjszaka; Kozmosz Könyvek, Bp., 1983
Lezsák Sándor–Birinyi József: Mint a madarak; Független Fórum, Bécs–Bp., 1988
Fekete felhő, teafű; Magvető, Bp., 1988
Nyolcvan vödör levegő. Tragikus komédia két részben; Antológia, Lakitelek, 1999
Iskola a politikában avagy Mit nem tudott Herder úr? Politikai írások, parlamenti felszólalások 1987–2007; Antológia, Lakitelek 2007
Himnusz kívülről, belülről Lezsák Sándorral beszélget Spangel Péter; Kairosz, Bp., 2012 (Magyarnak lenni)
Társai elmentek Megváltót nézni. Összegyűjtött versek; Kairosz, Bp., 2015
Színitanoda. Óvodásoknak, kisiskolásoknak; Kairosz, Bp., 2016
Atilla fia, Csaba királyfi. Romantikus népszínmű 12 jelenésben; Kairosz, Bp., 2017
A rozsdás kések ellenében. Válogatott írások, 2009–2018; Kairosz, Bp., 2018
Misi, a puska és a lódenkabát. Versek; Kairosz, Bp., 2018
Nagypapa a bőröndben. Groteszk népszínmű két részben, avagy drámai kurzusdarab, keverő-kavaró komédiával, némi áthallással, de a jó befejezés még várat magára; Kairosz, Bp., 2019
Kilencek Irodalmi Díja (1982)
a clevelandi József Attila Társaság irodalmi díja (1984)
a floridai Helikon Nemzetközi Kulturális Társaság díja (1990)
Bács-Kiskun megyéért díj (2008)
Teleki Pál Emlékérem (2009)
A Magyar Érdemrend nagykeresztje (2019)[6]
Elek István: Rendszerváltoztatók húsz év után, Magyar Rádió Zrt. és Heti Válasz Lap- és Könyvkiadó Kft., 2009 (Interjú, pp. 194–211.)
Bozók Ferenc : A szemérmes költő – Lezsák Sándor születésnapi köszöntése az Írószövetségben, in. Új Ember, 2014. november 30.
Himnusz kívülről, belülről. Lezsák Sándorral beszélget Spangel Péter; Kairosz, Bp., 2012 (Magyarnak lenni)
↑ Lezsák Sándor, parlament.hu
↑ Lezsák Sándor honlapja. lezsaksandor.hu. [2018. december 29-i dátummal az eredetiből archiválva]. (Hozzáférés: 2018. december 29.)
↑ M E G H Í V Ó a Bethlen Gábor Alapítvány díjátadó ünnepségére. Bethlen Gábor Alapítvány. (Hozzáférés: 2014. november 18.)
↑ Bethlen Gábor-díjasok. Bethlen Gábor Alapítvány. (Hozzáférés: 2014. november 18.)
↑ Polgári Magyarországért Alapítvány. [2010. április 6-i dátummal az eredetiből archiválva]. (Hozzáférés: 2010. január 20.)
↑ Orbán Viktor: Lezsák Sándor a magyar nemzeti kultúra szószólója. [2019. október 31-i dátummal az eredetiből archiválva]. (Hozzáférés: 2019. október 31.)
Lezsák Sándor honlapja, lezsaksandor.hu
Arcok – Magyar politikusok – Lezsák Sándor (1949 – napjainkig), doksi.hu
A 2019-es Versmaratonon 21:00 és 22:00 között fellépő költői és életrajzaik (2019. április 11. Helyszín: Petőfi Irodalmi Múzeum, mediaklikk.hu
70 év 70 kép. Fotóalbum a hetvenéves Lezsák Sándor tiszteletére; szerk. Házi Balázs, Nagymihály Zoltán; Retörki, Bp., 2019
A Magyar Demokrata Fórum elnöke
1996. márc. 2. – 1999. jan. 30.
ISNI: 0000 0000 7906 439X
A lap eredeti címe: „https://hu.wikipedia.org/w/index.php?title=Lezsák_Sándor&oldid=24170761”
Az MDF korábbi tagjai
A Magyar Országgyűlés alelnökei
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. augusztus 30., 13:39
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.